Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, txerto-hornikuntzaren atzerapenak txertaketa-kanpainan izanen duen eraginari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Patricia Fanlo Mateo andreak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuko Osasuneko kontseilariak Osasun Batzordean ahoz erantzun dezan:

Urtarrilaren 15ean, Pfizer/BioNTech konpainiak komunikatu bat igorri zuen, zeinean iragarri baitzuen hurrengo asteetan atzerapena izanen zela Europar Batasunean txerto-hornikuntzan, ekoizpen-ahalmena handitzeko helburua tarteko.

Nolako eragina izanen du txerto-hornikuntzaren atzerapenak Nafarroako txertaketa-kanpainan?

Iruñean, 2021eko urtarrilaren 17an

Foru parlamentaria: Patricia Fanlo Mateo